पेटलावद। आज से ठीक तीन साल पहले 12 सितंबर 2015 की सुबह पेटलावद में हुए भयानक विस्फोट में 78 लोगों की जान चली गई थी और 150 से ज्यादा घायल हुए थे। पति को खो चुकी महिलाओं में से कई ने खुद को साबित किया और दुख-तकलीफों को पीछे छोड़कर पैरों पर खड़ी हो गईं। वे अब बच्चों की परवरिश कर रही हैं। कुछ को नौकरी मिली तो उनकी शिकायतें भी हैं, लेकिन इन सबके बीच एक परिवार ने अपने भाई को श्रद्धांजलि देने पर्यावरण प्रेम का रास्ता अपनाया। घटनास्थल के पास ही सेठिया रेस्टोरेंट के संचालक मुकेश सेठिया की मौत हो गई थी। भाई की मौत का दुख राजेंद्र सेठिया, संजय सेठिया और दीपक सेठिया को हुआ, लेकिन उन्होंने भाई की याद में अपनी दुकान के सामने डिवाइडर पर 25 पौधे लगाए।